Държавен вестник, бр. 60, 2014 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  60
(2) За изпълнение на дейностите по ал. 1 
Академията на МВР:
1. организира и провежда обучение за при-
добиване на образователно-квалификационни 
степени и на образователна и научна степен 
на висшето образование;
2. организира и провежда професионалното 
обучение на държавните служители в МВР;
3. организира и провежда физическата и 
специализираната приложна подготовка и 
спортната дейност на служителите на МВР;
4. извършва теоретични и приложни научни 
изследвания;
5. осъществява международно сътрудни-
чество в областта на полицейското обучение 
и образование и обучението на органите по 
пожарна безопасност и спасяване;
6. развива редакционно-издателска, спорт-
на, културна и други дейности в съответствие 
със спецификата на дейността си;
7. реализира самостоятелно и в сътрудни-
чество с университети и научни институти в 
страната и в чужбина проекти в областта на 
висшето образование и научните изследвания;
8. събира, изучава, съхранява, документира 
и представя документи, културни ценности и 
образци, свързани с историята на МВР, с поз-
навателна, образователна и естетическа цел, 
като води на отчет и контролира музейните 
колекции в структурите на МВР съобразно 
спецификата на дейността си.
(3) За осъществяване на дейността по ал. 2, 
т. 3 АМВР ползва спортно-материалната база 
на МВР.
Чл. 98. (1) Медицинският институт на 
МВР организира и осъществява дейността 
по здравеопазването в МВР, като изпълнява 
специфични функции за оказване на извънбол-
нична и болнична медицинска помощ, като:
1. медицинско обслужване на служителите 
на МВР;
2. извършване на периодични контролни 
специализирани медицински прегледи и из-
следвания на служителите на МВР; 
3. болнично лечение, рехабилитационна, ме-
дико-диагностична и извънболнична дейност;
4. здравно-профилактична дейност;
5. научноизследователска, научно-приложна 
и учебна дейност;
6. извършване на медицинска експертиза за 
установяване на временна неработоспособност 
и за установяване степента на трайно нама-
лена работоспособност на служители в МВР;
7. методическа дейност;
8. квалификация и преподготовка за под-
държане и повишаване квалификацията на 
медицински кадри;
9. сътрудничество с висшите медицински 
училища, с лечебните и здравните заведения;
10. специализирано медицинско освидетел-
стване на служителите на МВР;
11. специализирано медицинско освиде-
телстване на:
а) лица, кандидатстващи за постъпване 
на работа в МВР по служебно или трудово 
правоотношение;
б) лица, кандидатстващи за курсанти в 
АМВР; 
в) дипломирани курсанти от висшите 
военни училища, обучавани за нуждите на 
МВР – във връзка с назначаването им на 
държавна служба в МВР;
г) държавните служители в службите за 
сигурност или за обществен ред, в Главна 
дирекция „Изпълнение на наказанията“ и в 
Главна дирекция „Охрана“ към министъра на 
правосъдието – във връзка с назначаването 
им на държавна служба в МВР;
12. обучение на служителите на МВР и на 
курсантите в АМВР в областта на оказването 
на долекарска помощ;
13. експертна дейност;
14. поддържане на отбранителна и мобили-
зационна готовност за медицинско осигуряване 
в системата на МВР при мирновременни и 
военновременни условия, големи производ-
ствени аварии, природни бедствия и други 
извънредни ситуации;
15. диагностика, лечение и експертиза на 
здравословното състояние на задържани лица 
по реда на ЗМВР и на чужденци, настанени в 
специалните домове за временно настаняване 
на чужденци;
16. набавяне, съхраняване и актуализи-
ране на материални медицински средства и 
лекарствени продукти за ведомствен воен-
новременен запас.
(2) За извършване на специализирано меди-
цинско освидетелстване лицата по ал. 1, т. 11 
заплащат сума, определена с ценоразписа на 
МИ на МВР.
(3) Медицинският институт на МВР оказва 
безплатна медицинска помощ на:
1. служители на МВР;
2. държавни служители, които при прекра-
тяване на служебното си правоотношение са 
придобили право на пенсия;
3. служители с прекратено трудово пра-
воотношение поради придобиване право на 
пенсия, работили през последните 10 години 
в МВР;
4. курсантите на АМВР; 
5. членовете на семействата и родителите 
на лицата по т. 1 – 3;
6. наградените с отличие „Почетен знак“ 
на МВР.
(4) Медицинският институт на МВР може 
да обслужва други лица извън тези по ал. 1 
и 3 при условия, определени с правилника 
по чл. 35, ал. 3, т. 2 от Закона за лечебните 
заведения.
(5) Платените от служителите на МВР 
суми за болнично лечение при спешно със-
тояние, проведено в друго лечебно заведение, 
или за лечение, което не се извършва в МИ 
на МВР и не се финансира от бюджета на 
Националната здравноосигурителна каса, се 
възстановяват от бюджета на МИ на МВР при 
условия и по ред, определени от министъра 
на вътрешните работи.